በመጨረሻም ያለንን የኃይል መጠን አውቀን በጋራ ተባብረን አዳዲስ ግንባታዎችን ልናቅድ የምንችለው እንደ ፕሮጀክቱ ጠቃሚነት አንፃር መጀመርያ ለጠየቀ ቅድሚያ ሰጥቶ በማስተናገድ ነው፡፡ በዚህ አሠራርና አካሄድ መሠረት ሀቀኝነትን ደርበንበት መጓዝ አለብን፡፡ በቅድሚያ ግን እንዘጋጅ፡፡ ‹‹በሰኔ ካልዘሩ፣ በታኅሳስ ካለቀሙ፣ እህል አይገኝም ከድንበር ቢቆሙ፤›› ይላሉ አበው ሲተርቱ፡፡ እውነታቸውን ነው፡፡ ለጎረቤቶቻችን የኤሌክትሪክ ኃይል ልንሰጣቸው ቃልና ግዴታ የገባነውንም ሳንዘነጋ፡፡ በመሆኑም ‹‹የራሷ እያረረባት የሰው ታማስላለች›› የሚለው ተረት እኛ ላይ እንዳይተረት እንጠንቀቅ፡፡ በአጠቃላይ የኤሌክትሪክ ፍጆታችን ባለን ኃይል መጠን ላይ ይገደብ ለማለት እወዳለሁ፡፡ በመጨረሻም ሕዝቦች ከጭቆና ነፃነትን እደሚመርጡ ሁሉ ከጨለማ ብርሃንን ይመርጣሉና መንግሥት በጥሞና ችግሩን ይፍታው፡፡